Bak chang

Bak chang, bakcang, kuih chang (juga dieja kueh chang dalam dialek Baba) ataupun rouzong () adalah satu jenis zongzi yang mempunyai tambahan daging haiwan, termasuk ternakan, buruan, ikan, babi dan/atau krustasia.

Zongzi dalam kategori ini terdapat banyak jenis dan nama yang lain. Makanan ini dimasak secara berbalut daun sebelum direbus atau dikukus.

Sejarah

Kuih ini hidangan utama semasa perayaan Duan Wu. Ia mempunyai kaitan dengan kisah lagenda berlatarkan Zaman Negeri-Negeri Berperang yang diceritakan mengenai seorang menteri daripada negeri Chu bernama Qu Yuan yang membunuh diri di sungai tidak lama selepas diusir buang negeri rajanya akibat difitnah; penduduk sekampung yang mendapat tahu kejadian ini dikatakan membaling zongzi untuk menyelamatkan mayatnya daripada dimakan ikan.

Jenis
Kuih bak chang di China Selatan dan Asia Tenggara biasanya dibuat berintikan daging babi, cendawan shiitake, kuning telur masin, saderi, dan halia.

Ada resipi kuih bakchang yang ditukarkan jenis daging intinya dengan pilihan lebih halal dalam kalangan penganut Islam masyarakat tersebut.

Lihat juga
Zongzi

Rujukan

Masakan Cina
Masakan Malaysia
Hidangan pulut